Igrači na Svjetskom prvenstvu u nogometu 2014.
Svjetsko prvenstvo u nogometu 2014. bilo je 20. po redu Svjetsko prvenstvo u nogometu koje se održalo od 12. juna do 13. jula 2014. u Brazilu. Na prvenstvu su učestvovale 32 reprezentacije. Svaka reprezentacija mogla je najviše prijaviti 23 nogometaša za prvenstvo od kojih su tri nogometaša morala biti golmani. Privremeni popis od 30 nogometaša država učesnica morao je biti dostavljen FIFA-i do 13 maja 2014. FIFA je objavila privremenu listu na službenom sajtu 16. maja 2014. Konačan popis od 23 nogometaša svaki nacionalni tim morao je dostaviti FIFA-i do 2. juna 2014. FIFA je objavila konačne liste sa brojevima nogometaša na službenom veb-sajtu 5. juna 2014. Svakoj reprezentaciji dozvoljeno je da zamjeni nogometaša sa konačne liste u slučaju ozbiljne povrede, u bilo koje vrijeme do 24 sata prije prve utakmice na prvenstvu. Starost nogometaša na listi navedena je za 12. juni 2014. godine, prvog dana turnira. Broj utakmica za reprezentaciju na listi za svakog nogometaša ne uključuje odigrane utakmice nakon početka Svjetskog prvenstva 2014. kao i broj postignutih golova. Klub za koji nogometaš igra naveden je pred početak turnira. U nacionalnost za svaki klub naveden je nogometni savez (ne liga u kojoj se klub takmiči).